cyanic-selkie/wikianc huggingface dataset:
Equine coronavirus
Symptomer på ECoV-infeksjon er anoreksi, sløvhet, feber og diarré. Det er voksne hester som overveiende blir rammet. Sedvanligvis er dødeligheten lav. Men det kan være høyere dødelighet for miniatyrhester og unge dyr.
The White Rose of the Wilds
The White Rose of the Wilds er en amerikansk stumfilm fra 1911, regissert av D. W. Griffith.
Michael Hughes Kenny
Biskop
I 2009 ble Bishop Michael H. Kenny Memorial Peace Park åpnet i Juneau.
Enzymkoblet immunadsorberende analyse
Inhibisjons-ELISA
I samtlige av disse tekniker er det mulig å kaste om på rekkefølgen av antigen og antistoff, og for eksempel koble antistoff til mikrotitrerplaten og/eller å konjugere et antigen til enzym og benytte dette som tracer.
Paavo Yrjölä
Yrjölä deltok også under OL 1924 i Paris, og kom på niendeplass i tikamp. Fire år senere tok han gullmedaljen med 6587 poeng. Yrjöla, som bar kjælenavnet hämeenkyrön karhu (bjørnen fra Tavastkyro (Hämeenkyrö)) ble også nummer ni i kulestøt. I sin siste OL-deltakelse, Los Angeles 1932 kom han på sjetteplass i tikamp.
Skorpionen (stjernetegn)
Skorpionen (latin: Scórpio) (♏︎) er et stjernetegn. Mennesker født mellom 24. oktober og 22. november er ifølge astrologien født i stjernetegnet «Skorpionen».
Einer frisst den anderen
Handling
Corbett begynner å gå fra forstanden over å ha mistet pengene, og går amok på bordellet for å finne dem. Da han ødelegger et portrett av Xenia blir hun så opprørt at hun dør. Sandra forsøker å forføre Corbett, men da innser han at det er hun som står bak mordene. Hun stjeler pistolen hans og rømmer bortover klippene med han tett i hælene. Sandra bruker opp alle kulene, men blir tatt igjen av Corbett. I basketaket som følger ender de begge opp med å falle utfor klippene og dø. Darlene forsøker å plukke opp pengene som har falt i vannet, men er så ivrig at hun drukner. Akkurat da er også politiet i ferd med å ankomme øyen.
Bakgrunn og produksjon
Filmen ble spilt inn i Roma og det tidligere Jugoslavia i 1963.
.hack//Infection
Det fulgte med hvert spill opprinnelig en DVD med en episode fra .hack//Liminality-OVA-serien. De fire episodene finner sted i den virkelige verden, i motsetning til i det fiksjonelle MMORPGet The World hvor spillet foregår. Hendelsene i Liminality finner sted samtidig som spillet.
Tore Sinding
Tore Sinding var en svært avholdt og engasjert klaverpedagog og spilte også til "fridans", bl.a. ved Barnevernsakademiet og Ballettskolen for barn. Han var formann i Unge Norske Tonekunstnere 1947-1948 og var musikkritiker i avisen Friheten 1947-1948.
På 1950-tallet hadde Tore Sinding flere radiokonserter med sanger, fremført av Randi Heide Steen, Beate Asserson og Egil Nordsjø.
Kelvin de la Nieve
José Kelvin de la Nieve Linares (født 22. august 1986 i Los Alcarrizos, Den dominikanske republikk) er en spansk amatørbokser, som konkurrerer i vektklassen lett fluevekt. De la Nieve har ingen større internasjonale resultater, og fikk sin olympiske debut da han representerte Spania under Sommer-OL 2008. Her ble han slått ut i første runde av Luis Yáñez fra USA i vektklassen lett fluevekt. Han har også diverse mindre gjeve medaljer, blant annet sølv og bronse fra Europamesterskapet, og bronse fra Middelhavslekene i 2005.
Vekten (stjernetegn)
Vekten (latin: Libra) (♎︎) er et stjernetegn. Personer som er født i perioden 24. september–23. oktober regnes som «vekt» ifølge astrologien.
Bent Hamer
Bakgrunn og virke
Hamer er grunnlegger og eier av BulBul Film Association, som ble etablert i Oslo i 1994.
Gustav V av Sverige
Mellomkrigsårene: kongen må akseptere parlamentarismen
Under Brantings andre regjering ble innledningsformularet som brukes i lover forandret. Alle Sveriges lovtekster hadde til da blitt innledet med ordene «Vi Gustaf, med Guds nåde, Sveriges Götes och Vendes Konung (osv)», noe som i begynnelsen av 1920-årene ble endret til «Lag om (osv)» og «Kunglig förordning om (osv)». Dette ble tolket dithen at regjeringen hadde revolusjonære planer, og førte til høylytte protester i riksdagen. Selv hadde imidlertid kongen ikke noen innvendinger mot forandringene.
Andre verdenskrig: Sverige nøytralt igjen, og kongen vil ta et ansvar for riket
Under krigen kalte kongen flere ganger inn til ekstraordinære møter i riksdagen, men i praksis hadde utenrikspolitikken blitt forflyttet til utenriksdepartementet og regjeringskontorene, og kongens reelle betydning lå hovedsakelig på det personlige plan, med tette kontakter, kabinettmøter og samtaler med statsministeren og hans samlingsregjering. En av de siste uttrykkene for en svensk konges uttrykkelige personlige inngripen var det diktatet om politikk rettet mot Finland han fikk innført i regjeringsprotokollen.
Kanskje var det derfor kong Gustav var adressat da Theodor Wanner overleverte et bilde til Arvid Fredborg høsten 1942. Fotoet framstilte en massehenrettelse av jøder, og var et av de første bevisene, om ikke det første, for nazistenes folkemord. Fotografiet nådde omsider kong Gustav, som sendte det videre til Georg VI av Storbritannia. Disse overgrepene ble kort tid senere kjent for offentligheten.
Senter for Ibsen-studier
Senter for Ibsen-studier er et forsknings- og utdanningssenter tilknyttet Det humanistiske fakultet ved Universitetet i Oslo. Det har som formål å styrke forskning på Henrik Ibsen, både nasjonalt og internasjonalt. Senteret ble åpnet i 1993, etter et vedtak av Det akademiske kollegium ved Universitetet i Oslo i 1991.
De første årene holdt senteret til i biblioteksbygningen i Drammensveien. Fra 2000 til 2010 holdt senteret til i Observatoriet ved Solli plass, men flyttet til Blindern i januar 2010. Fra og med 2010 er senteret organisatorisk underlagt Institutt for lingvistiske og nordiske studier.
Redaktørplakaten
Redaktørens plikter og rettigheter
En redaktør skal alltid ha frie mediers ideelle mål for øye. Redaktøren skal ivareta ytringsfriheten og etter beste evne arbeide for det som etter hans/hennes mening tjener samfunnet.
Den ansvarshavende redaktør har det personlige og fulle ansvar for mediets innhold. Redaktøren leder og har ansvaret for sine medarbeideres virksomhet, og er bindeleddet mellom utgiveren/styret og de redaksjonelle medarbeiderne. Redaktøren kan delegere myndighet i samsvar med sine fullmakter.
Helga Backe
Hun var engasjert ved Trøndelag Teater og Oslo Nye Teater. Backe medvirket også i filmer og TV-serier 1960–1980 samt ved Fjernsynsteatret på 1960- og 1970-tallet.
Adirondack Park
Parken i dag
Parken utgjør USAs største turområde med sine om lag 3200 km turstier. Årlig turistbesøk til parkområdet anslås til mellom 7 og 10 millioner.
The Challenge (1960)
Handling
I mellomtiden fortsetter Billy og gjengen hennes sin kriminelle virksomhet. Billy innleder et forhold til Kristy, et annet medlem i gjengen. Da Jim til slutt slipper ut av fengsel blir han oppsøkt at Billy som vil vite hvor han har gjemt pengene. Han ønsker imidlertid ikke å fortelle henne det. Kristy og de andre i gjengen kidnapper da Joey. Jim forsøker å finne pengene, men oppdager at det lagres eksplosiver der han hadde gravd de ned. Han tar kontakt med Kristy for å få mer tid på seg, men Kristy vil ikke høre.
Mottakelse
Mansfields kostymer skapte problemer for filmsensuren i USA, og filmen fikk bare en begrenset visning i landet. Variety lot seg ikke imponere og satte spørsmålstegn ved Mansfields begrunnelse til å være med i filmen. De mente imidlertid at hennes nærvær, sammen med Quayle og Möhner, ville bidra til brukbart billettsalg. The New York Times gikk enda lenger og mente Mansfield var talentløs, men at hun likevel var seg selv lik.
Irving Penn
Irving Penn (født 16. juni 1917 i Plainfield i New Jersey, død 7. oktober 2009 på Manhattan, New York City, New York) var en amerikansk fotograf som i første rekke er kjent for sine portrett- og motebilder. Arthur Penn er hans yngre bror.
John James Bagshaw
Etter at karrieren var slutt jobbet han for Raleigh Industries, men han var også talentspeider for både Derby og Nottingham Forest.
Bjordøla kraftverk
Det er også installert en liten tverrstrømsturbin.
Senter for teknologi, innovasjon og kultur
TIK ble etablert 1. januar 1999, gjennom en sammenslåing av Senter for teknologi og menneskelige verdier (TMV) og ESST (Society, Science and Technology in Europe).
Pr. 2018 har senteret 35 vitenskapelig ansatte i fast eller midlertidig stilling, herunder professorer, forskere, postdoktorer, og doktorgradsstipendiater, i tillegg til administrativt ansatte og forskningssjef/senterleder i åremålstilling. Senterleder er Fulvio Castellacci. Adminitrativ leder er Frode Løvik.
Aage Ditlev-Simonsen
Ditlev-Simonsen ble født inn i en familie aktiv innen idrett og shipping, og i likhet med sine brødre drev han det langt innen bandy. Han ble norgesmester i bandy for Ready sju ganger (i 1919, 1920, 1922, 1923, 1924, 1925 og 1927). I 1927 deltok han i det norske bandylandslagets første kamp, og han spilte totalt fem landskamper.
Robert Britto Guibé de Challand
Robert Britto Guibé de Challand (født ca. 1460 i Vitré, død 9. november 1513 i Roma) var en av Den katolske kirkes kardinaler. Han var biskop av Rennes i Frankrike.
Paris Metrolinje 6
Metroen i Paris' linje 6 er en semisirkulær linje i den sørlige delen av Paris, og går mellom Charles de Gaulle – Étoile og Nation. Den ble tatt i bruk i 2. oktober 1900. Traséen er totalt 13,6 km lang, og går over bakkeplan halvparten av strekningen (6,1 km).
Forræderi
Danmark
I juli 2020 ble en dansk fremmedkriger fra krigen i Syria siktet for landsforræderi. Dette var første gang på 70 år at det i Danmark var reist siktelse for landsforræderi.
Norge
I Norge er landssvik omhandlet i lov om straff §§ 119 og 120. Strafferammen er ti års fengsel, men grovt landssvik kan straffes med fengsel inntil 21 år:
William Russell Houck
Prest
William Russell Houck ble ordinert til prest for bispedømmet Mobile den 19. mai 1951.
Biskop
Biskop Houck døde 9. mars 2016 på St. Dominic's Hospital i Jackson, av komplikasjoner etter hjertekirurgi.
Won by Wireless
Handling
Kontoristen er fullstendig overbevist om at han selv, med litt penger, snart kan bli millionær selv. Derfor blir han lett et offer for en rivaliserende megler, og lover at når en passende tid kommer skal han hjelpe kontoristen med å fjerne arbeidsgiveren sin.
Gini-koeffisient
Inntektsforskjeller i Norge
Statistisk sentralbyrå rapporterte i 2014 at inntektsforskjellene innad i Norge er lave «både sammenlignet med andre europeiske land og i global sammenheng». Sammenlignet med andre OECD-land var ulikheten, basert på tall fra 2010, «minst i Slovenia, Norge og Danmark. Disse landene hadde en Gini-koeffisient – slik OECD måler den – på om lag 0,25. Inntektsforskjellene er noe større i Finland (0,26) og Sverige (0,27). Den høyeste ulikheten innen OECD finner en i USA (0,38), Mexico (0,47) og Chile (0,50).»
Peng Pai
Biografi
Den 12. april 1927 gjennomførte Chiang Kai-shek og hans KMT-høyrefløy «Shanghaimassakren». Dette var også et partikupp. Mange ledende kommunister og mange fra KMTs venstreffløy, sammen med titusener av forfolket som stod under mistanke for å ha vendrtesympatier, ble arrestert eller henrettet iunder dette stort anlagte bodbadet. Peng Pai ble valgt inn i Det kinesiske kommunistiske partis sentralkomite under partiets femte nasjonalkongress avholdt i Wuhan i april og mai 1927. Han ble så utnevnt til medlem av Partiets frontkomite ledet av Zhou Enlai for å organisere og lede Nanchangopprøret som ble igangsatt 1. august samme år. Han ble også alternerende medlem av politbyrået under Partiets krisemøte 7. august. Peng Pai returnerte til Guangdong etter styrker fra Nanchangopprøret og etablerte Hailufengsovjetet etter å ha lyktes i å organisere et væånet opprør i fylkene Haifeng og Lufeng i november. Han ble president for Hailufengsovjetet, det første landlige sovjetet i Kinas historie.
I juli 1928, ved Partiets sjette nasjonalkongress, ble Peng Pai valgt inn i Politbyrået og ble medlem av både Den sentrale bondebevegelseskomite og Den sentrale militærkommisjon.
Jernskjegge
Skjegges søster Ålov Asbjørnsdatter var gift med Klypp herse, drapsmannen til Sigurd Sleva.
Tabarie Henry
Han fikk sølv på 400 meter ved Sentralamerikanske og karibiske leker 2010, bak Nery Brenes.
Otto Harkestad
Otto Harkestad (født 4. august 1953, død 8. desember 2014) var en norsk politiker som representerte Arbeiderpartiet. Han var ordfører i Øygarden kommune i Hordaland fra 1990 til 1995 og fra 2011 til 2014. Han var også varaordfører i seks år.
Ingrid Berglund
I 2023 ble Berglund nominert til «Sølvkniven» for sitt comeback som forfatter. Den svarte svanen var hennes første kriminalroman på 10 år.
Kvinne
Etymologi
«Kvinne» brukes på norsk vanligvis om voksne, kvinnelige individer generelt, men ordet kan også betegne en person av hunkjønn som en mann har et seksuelt forhold til, en hustru eller elskerinne, for eksempel i uttrykk som «hun er hans kvinne». «Kvinne» kan også brukes om en person med tradisjonelt kvinnelige egenskaper, for eksempel i snakkemåter som «hun er helt igjennom kvinne» eller «å være Quinde med stor Q».
Forstørrende nærbriller
Virkemåte
Ved bruk av nærbriller og lupebriller er det viktig å merke seg at bildet på netthinnen blir tåkete dersom objektet holdes i for lang avstand fra øyet. Dette er en feil som mange gjør når de begynner å bruke svaksyntoptikk. Mange synes det er uvant å holde objektet så nære øynene. Regelen er likevel at jo sterkere nærtillegget er, jo nærmere øynene må objektet holdes for at bildet skal være skarpt. En brille med nærtillegg + 10 dioptrier gir for eksempel en leseavstand på ca. 10 cm. Når avstanden mellom øynene og objektet blir kortere enn ca. 10–20 cm begynner det også å bli vanskelig å bruke begge øyne samtidig. Øynene klarer ikke å konvergere tilstrekkelig til å fiksere på samme punkt. Dette merkes blant annet ved at det oppstår dobbeltsyn. Det vanlige er da at man benytter det beste eller det dominante øyet til lesing og dekker til det andre.
Paris Metrolinje 9
Metroen i Paris' linje 9 går mellom Pont de Sèvres og Mairie de Montreuil, og ble tatt i bruk i 1922.
Demetrios III Eukairos
Mens han forsøkte å rydde sin bror Filip I Filadelfos unna vegen som rival til tronen, ble han beseiret av partiske og arabiske styrker og tatt til fange. Han ble holdt i fangenskap i Partia av Mithridates II inntil han døde i 88 f.Kr.
Margit Brataas
Margit Brataas (født 28. desember 1903 i Kristiania, død 17. desember 1971) var en norsk skuespiller.
Paul Fusco
Han dannet produksjonsselskapet Alien Productions sammen med Tom Patchett og Bernie Brillstein.
Komité for kjønnsbalanse og mangfold i forskning
Etter de tre årene ble en ny komité oppnevnt. Denne var i funksjon fra 2007 til 2010, med et utvidet mandat som også omfattet forskningsinstituttene. I 2010 ble komiteens navn endret til «Komité for kjønnsbalanse i forskning» og funksjonsperioden endret til fire år. Den utløp 31. desember 2013.
Svein Gundersen (1946)
Kulturarbeid
Svein Gundersen har vært aktiv i Danse- og Teatersentrum, blant annet som initiativtaker og faglig ansvarlig for seminaret Teater i Øjenhøjde, om dansk barneteater for norske deltakere ved Schæffergaarden (Kbh 1997). I en tiårs-periode var han leder for UNIMA-Norge og arrangerte foreningens Jubileumsfestival i Oslo i 2004. Arbeidet ble videreført gjennom festivalen Fri Figur - biennale for norsk figurteater. Han var kunstnerisk og administrativ leder for festivalen i 2007, 2008 og 2010, og innstiftet i 2007 Birgit Strøms minnepris, som ble delt ut under festivalen.
Styreverv
Styreverv ellers: satt i tre perioder i kommunestyret i Stange kommune, og fire perioder i kulturstyret i kommunen, som representant for SV. Medlem av kommunale og fylkeskommunale utvalg.
Regiarbeid (et utvalg)
"En Hamarkrønike", Domkirkeodden anno museum 2018, bearbeidet versjon i årene 2019–2022
Xiao Ruoteng
Idrettskarriere
Xiao deltok i Asiamesterskapet i turn 2015, der han fikk én individuell medalje; sølv i bøylehest, bak Kazuma Kaya fra Japan. I tillegg fikk Kina sølv i lagkonkurransen. Xiao kom her på sjetteplass i den individuelle mangekampen, med 84,650 poeng.
Svein Gundersen (1946)
Regiarbeid (et utvalg)
”Kristin Lavransdatter på Jørundgard”, Kristinspelet på Sel 2011–2015
Virtuelt lokalnett
I tillegg til svitsjer finns det også brannmurer, og rutere som håndterer Ethernet-pakker som er VLAN-merket.
Svein Gundersen (1946)
Regiarbeid (et utvalg)
”Heksenatt”, Kvinneuniversitetet Sør 1999
”Papegøjen”, Suttungteatret 1980
Professor Doctor Victor von Trockhoff (hovedfigur), figurspill i "Northlantis - Die versunkene Stadt" (Internationalt project 2017)
HCoV-HKU1
HCoV-HKU1 er et av syv kjente (2021) koronavirus som kan infisere mennesker; de øvrige er HCoV-229E, HCoV-NL63, HCoV-OC43, MERS-CoV, SARS-CoV og SARS-CoV-2.
Iŋgor Ántte Áilu Gaup
Samisk rockehelt og Beaivváš
Gaup var på 70-tallet med i den samiske rockegruppen Ivnniiguin, som etter sin offisielle oppløsning i 1980 bl.a. arrangerte dikt av Ailo Gaup, og som senere endte opp i musikalen Min Duoddarat – Våre vidder på Det Samiske Nasjonalteatret Beaivváš (SNTB) i Kautokeino og under Festspillene i Nord-Norge. Dette avstedkom en teater-interesse som ledet til etableringen av Beaivváš Sámi Našunálateáhter, der han har vært tilknyttet siden 1983. Ivnniiguin var det aller første samiske rockebandet. De var aktive fra 1978 til 1980. På denne tiden oppnådde de høy popularitet i de samiske områdene gjennom radiospilling og konserter, turneer og TV. I 1997 spilte de sammen igjen for første gang på 17 år, og spiller i dag (2008) fortsatt sammen. Áilu er fortsatt vokalist i bandet.
Dean Leacock
Dean Leacock (født 10. juni 1984 i Croydon, Stor-London, England) er en engelsk fotballspiller som har spilt for tre engelske fotballklubber. Han spiller nå for Derby County i Premier League.
Klubblag
11. august 2006 kjøpte Derby County Leacock for £375 000, og hans første kamp for Derby var 12. august 2006 i en ligakamp mot Hull City. Med unntak av en periode på høsten i 2006 der han var skadet har Dean Leacock vært fast i Derbys startoppstilling i 2006/07-sesongen. Totalt spilte han 38 ligakamper og 4 andre obligatoriske kamper for the Rams i hans første sesong for denne klubben.
Nedre Stjørdal
Prestegjeldet som administrativ enhet ble faset ut av Den norske kirke fra 2004.
Ediktet i Thessaloniki
Ediktets tekst
Thessalonikaediktet utgikk fra Theodosius I, Gratian og Valentinian II.
"IMPPP. GR(ATI)IANUS, VAL(ENTINI)ANUS ET THE(O)D(OSIUS) AAA. EDICTUM AD POPULUM VRB(IS) CONSTANTINOP(OLITANAE).
Morena
Morena er en by og en kommune i Morenadistriktet i delstaten Madhya Pradesh i India. Morena er også kjent under navnet Muraina og er den administrative hovedstaden i Morenadistriktet og for regionen Chambal. Morena ligger 39 km fra Gwalior.
Henry Hallam
Liv
Henry var den eneste sønn av John Hallam, kannik ved Windsor og domprost ved Bristol. Han tok utdannelse ved Eton College og Christ Church ved University of Oxford, uteksaminert i 1799. Han praktiserte en stund som advokat rundt i Oxford, men ved sin fars død i 1812 da han arvet en liten eiendom i Lincolnshire henga han seg helt for akademiske studier. Han ble knyttet til flere forfattere og politikere som var ledende den konservative partiet, Whigene, men han tok ikke del i politikken selv. Han støttet dog mange av de populære bevegelsene, i særdeleshet den som førte til avskaffelsen av slavehandelen.
Historikeren
Som hans Constitutional History fortsatte Introduction to the Literature of Europe den undersøkelse som hadde blitt startet med View of the Middle Ages. I første kapittel, som på mange måter er utfyllende til siste kapittel i View of the Middle Ages, gir Hallam skisser av litteraturen i Europa: utslettelsen av den antikken kunnskapen som fulgte sammenbruddet til Romerriket og kristendommens framvekst, bevarelsen av latin i kirkens tjeneste. Han summerer litteraturen i århundrer og merker seg de mest bemerkelsesverdige verkene som ble produsert. Den raske vekst i litteraturen på 1500-tallet fører til en inndeling i emner. Sjangre får egne kapitler, noe som førte til at den samme forfatteren er stundom spredt over flere kapitler i den samme tidsepoken. Navn som Shakespeare, Hugo Grotius, Francis Bacon og Thomas Hobbes opptrer på et halvt dusin ulike steder. De store forfatternes individualitet er således ikke diskutert, og dermed heller ikke deres biografi. Kuriositeter og det trivielle ble heller ikke dekket, men utøvde et strengt syn på den relative viktighet i kunstnere og saker.
HMAS «Perth» (1939)
HMAS «Perth» var en australsk krysser. Den ble opprinnelig sjøsatt som den britiske HMS «Amphion» av den «modifiserte Leander-klassen». Denne var basert på Leander-klassen, men varierte noe i dimensjoner, den mest synlige forskjellen var at de hadde to piper istedenfor Leander-klassens ene. Skipet var det første som fikk navnet «Perth», etter byen ved samme navn.
Idsal
Idsal er ei øy i Strand kommune som ligger mellom Idse og Kvalvåg. Fylkesvei 535 forbinder øyen med fastlandet. Det er tolv fastboende og mange hytter på Idsal.
Symfoni nr. 3 (Valen)
Bakgrunn
Symfonien er den eneste av Valens symfonier som ble oppført i Valens levetid. Uroppførelsen fant sted i Oslo den 13. april 1951 av Filharmonisk Selskaps Orkester under ledelse av Øivin Fjeldstad. I et NRK-intervju fra 1973 forteller Fjeldstad om orkesterprøvene i forkant av uroppførelsen hvor også Valen var til stede. Etter at Valen hadde hørt symfonien for første gang utbrøt den stillferdige komponisten til Fjeldstad: «Jeg visste ikke at jeg var så voldsom».
Første sats: «Allegro moderato»
Første sats er ifølge Gurvin inspirert av sommernaturen i Valevåg. Temaene er basert på inntrykkene Valen fikk ute i hagen og på sine små turer.
Andre sats: «Larghetto»
Formmessig bygger satsen på en utvidet lied-form (ABA'B'), der horntemaet utgjør B-delen.
Dingodile
Team Racing og Nitro Cart
I begge spillene kjører Dingodile en kart som er forbeholdt proffene; med stor fart på rett slette, men han tar ganske drøye svinger. Dingodile forandrer seg ofte fra spill til spill, blant annet ved at han noen ganger bytter bukser.
John Flanagan
Flanagan forlot USA i 1911. Da faren døde i 1924, dro Flanagan tilbake til Kilmallack, Limerick, hvor han døde i 1938.
Ahmed I
Sultan
Ahmed I huskes kanskje mest som byggherren for Sultan-Ahmed-moskeen (Den blå moské) i Istanbul. I hans regjeringstid ble også Aynalıkavakpalasset bygd.
Den svenske brødrestriden
Forspillet
I 1290 døde kong Magnus Ladulås. Hans sønn Birger Magnusson var da kun ti år gammel, men hadde allerede som fireåring blitt valgt som tronfølger. Formynder for guttekongen ble marsken Torgils Knutsson.
Torgils Knutsson og Håtunaleken
I desember 1305 ble den tidlige formynderen arrestert, utsatt for mishandling og ført til Stockholm der han ble henrettet på kongens ordre ved et klart justismord. Med hans død ble stabiliteten i det svenske kongeriket sprengt i filler med en svak konge, to ærgjerrige hertuger og opportunistiske stormennene.
Storkonflikten
Erik Menved med en frentisk energi klart å få bukt med de fleste vanskeligheter under sommeren i året 1307, tok opp nye forhandlinger med de svenske hertugene i september som sluttet med en ny avtale, den såkalte örkelljungatraktaten som ble en øvelse i troløshet og svikfullhet fordi hertugene med viten og vilje forledet danskekongen, oppmuntret hans yngre bror hertug Christoffer til å gjør opprør ved kupp, nektet å bidra til den norske utenrikspolitikken som gradvis ble tilsidesatt under den dansk-norske konflikten. I desember 1307 inngikk hertugene og Håkon V en overenskomst om utbetaling av subsidier mot hertugenes deltakelse i Norges krig mot Danmark. Men allerede da hadde nordmennene fått betenkeligheter om hertugenes oppriktighet.
Peter Holten
Han ble født inn i en innflytelsesrik embedsmannsslekt som sønn av vare- og vekselmegler Mathias von Holten og hustru Anne Sophie Nicoline Kramer. Oldefaren Johann von Holten var hoffsnekkermester, og farfaren Johannes (Hans) von Holten var apoteker, kammerråd og tollkontrollør i Helsingør og Næstved. Farmoren Ane Margrethe Abildgaard var datter av arkivtegner Søren Abildgaard. Farbroren Nicolai Holten var statsgjeldsdirektør og tolldirektør i Helsingør, hvor Øresundstollen ble innkrevet. Blant Peter Holtens søsken var den senere fysiker og universitetsrektor Carl Holten. Han giftet seg i 1850 med Marie Christiane Thornam, datter av bokholder og kanselliråd Peter Frederik Thornam. Ekteskapet var barnløst.
Heparin
Heparin er et mukopolysakkarid som virker som en antikoagulant, et stoff som motvirker koagulering av blod. Heparin produseres naturlig i menneskekroppen, men utvinnes også fra grisetarmer eller okselunge for bruk som et injiserbart antikoagulerende middel.
Maria Montessori
Montessori-skoler
I 1939 ble hun invitert av Teosofisk samfunn til India. Dette skjedde mens fascistene hadde makten i Italia, og Montessori benyttet anledningen og rømte fra landet og flyttet til India sammen med sønnen Mario Montessori sr. Der bodde hun til 1947.
Gryllica
Gryllica er en slekt av biller som tilhører den artsrike underfamilien Lamiinae i familien trebukker (Cerambycidae).
Sugere
En gammel gruppe
Det er kjent fossiler av Psylloidea tilbake til perm-tiden, ca. 270 millioner år før nåtid. De familiene som har nålevende representanter synes å ha oppstått i kritt-tiden.
Kilder
Fauna Europaea, utbredelsesdatabase over europeiske dyr
Lesebriller
Synonym.
VM i curling for kvinner 2007
I playoff 3/4 vant Skottland over USA, som betød at USA endte på 4.-plass. I playoff 1/2 vant Canada over Danmark, dermed gikk Canada direkte i finalen. Motstanderen i finalen ble Danmark, som vant 9-6 over Skottland i kampen om den andre finaleplassen – danskene kom tilbake og vant etter å ha ligget under 2-6 etter seks runder. Finalen ble dermed en gjentakelse av playoff 1/2 mellom Canada og Danmark, og resultatet ble også en gjentakelse: Canada vant finalen 8-4, og vant med det sin 14. VM-tittel.
Sluttspill
Dermed endte USA som nr. 4, og Skottland vant bronse. Sølvet gikk til Danmark, og gullet til Canada.
Koggbron
1200-tallets Koggbro lå 100-120 meter innenfor den nåværende Skeppsbrons kaikant. Landhevningen i Stockholm og store utfyllinger medførte at kaiens beliggenhet ble forskjøvet østover. På slutten av 1500-tallet hadde den blitt flyttet 30-40 meter nærmere dagens kai. Rester av Koggbron ble påtruffet i forbindelse med grunnforsterkning av kvartalet Argus og har blitt datert til 1580-tallet. Konstruksjonen bestod av tett nedslåtte påler innenfor laftede steinkister. Den yngre bymuren fra 1400- og 1500-tallet lå også i dette området, inklusive to av murens tårn.
Pycnopsis
Pycnopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Albert Adu Boahen
Akademia
Han ble ansatt ved University of Ghana i 1959, og hadde professortittel fra 1971 til han gikk av med pensjon i 1990. Han var leder for historieavdelingen fra 1967 til 1975, som den første afrikaner i stillingen, og var rektor fra 1973 til 1975. Han var også i redaksjonskomitéen til Journal of African History, utgitt av Cambridge University Press, og var gjesteforeleser på institusjoner som Australian National University i 1969, Columbia University i 1970 og State University of New York i 1990 og 1991. Mellom 1993 og 1999 jobbet han også i en komité under UNESCO som publiserte åttebindsverket General History of Africa.
Politikk
Boahen gikk ut mot marxistisk historieskriving tidlig i karrierne sin. Politisk beskrev han seg som en liberal demokrat med tro på frihet for individet, statlig velferd, privateide selskaper og markedsøkonomi.
MGC
Bilen var tenkt som en etterfølger til Austin Healey 3000 som var i ferd med å gå ut av produksjon, og som en konkurrent til Triumphs TR6. Modellen fikk imidlertid hard medfart fra dagen den ble introdusert på markedet. Tyngden på den 6-sylindrede motoren, i kombinasjon med datidens dekk og hjuloppheng, gjorde at bilen fikk rykte på seg for å ha dårligere kjøreegenskaper enn forgjengeren MGB. Motoren ble også kritisert for å være for lite turtallsvillig, og mange mente dette var mer en «tourer» enn en sportsbil. Samtidig ble det påpekt at utformingen av karosseriet ikke var merkbart forskjellig fra MGB. Konklusjonen ble derfor at bilen derfor ikke var en verdig arvtager til Austin Healey 3000. Produksjonen av MGC ble stanset etter 2 år etter at 8,999 biler var produsert. 4,542 av disse var roadster, mens omtrent 4,457 var Grand Tourer (GT). Med moderne hjuloppheng og støtdemping, samt med bredere og mykere dekk, har imidlertid MGC vist seg å være en mer manøvrerbar bil enn tidligere antatt.
Sundøya
Øyene i Steinsfjorden tilhørte tidligere Krokskogens Allmenning, men da allmenningen ble utskiftet i 1823, ble alle øyene med unntak av Sundøya lagt under eiendommen Utøya og fra 1839 solgt til privatfolk. Sundøya forble allmenning til den ble solgt til Hønefoss Bryggeri i 1930, da Sundøya Fjordhotell ble bygd der. Hotellet imidlertid er nedlagt og bygningsmassen revet. Det foreligger imidlertid planer om et nytt kompleks på øya, men det er uklart om planene vil bli realisert. En moderne enebolig ligger på øya.
Sigd
Historikk
En kjenner sigder av stein fra steinalderen i Norge for fem tusen år siden. I jernalderen, det vil si fra rundt år 500 før kristus, ble imidlertid sigder og ljåer smidd av jern, noe som gjorde engslåtten mer effektiv. I moderne landbruk har slåmaskiner og skurtreskere overtatt arbeidet.
Matthew Harvey Clark
Biskop
Pave Johannes Paul II utnevnte ham til biskop av Rochester den 23. april 1979. Paven bispeviet ham personlig den 27. mai samme år; medkonsekratorer var Duraisamy Simon Lourdusamy, sekretær for Kongregasjonen for folkenes evangelisering, og Eduardo Martínez Somalo, sostituto i Statssekretariatet. Innsettelsen i bispedømmet Rochester fant sted 26. juni samme år.
Juan Manuel de Rosas
Juan Manuel de Rosas (født 30. mars 1793 i Buenos Aires i Visekongedømmet Río de la Plata, død 14. mars 1877 i Swaythling ved Southampton i Hampshire i Storbritannia), født Juan Manuel José Domingo Ortiz de Rozas y López de Osornio var en argentinsk politiker som var Buenos Aires-provinsens guvernør i to perioder, fra 1829 til 1832 og fra 183 til 1852, og i denne perioden også i praksis den autoritære lederen for den argentinske føderasjon med ansvar for landets utenrikspolitikk, da føderasjonen ikke hadde et formelt statsoverhode.
Rosas styrte Argentina i deler av perioden som har blitt kjent som de argentinske borgerkriger, som varte fra ca. 1814 til 1880, delvis samtidig som den kortere argentinske uavhengighetskrigen mot Spania, som hovedsakelig ble utkjempet mellom det føderale partiet, Federales, som var Rosas' parti, og det unitære partiet, Unitarios, eller mellom Buenos Aires og de andre argentinske provinsene.
Hovhannes Danieljan
Hovhannes Danieljan (født 11. april 1987) er en armensk amatørbokser, som konkurrerer i vektklassen lett fluevekt. Danielyan har ingen større internasjonale resultater, og fikk sin olympiske debut da han representerte Armenia under Sommer-OL 2008. Her ble han slått ut i åttendedelsfinalen av Birzhan Zhakypov fra Kasakhstan i vektklassen lett fluevekt. Han har også ett gull og to bronser fra EM i boksing.
Andreas Claussen
Claussen ble utnevnt til kommandør med stjerne av St. Olavs Orden i 1935.
Otto Lilienthal Museum
Samlingene
Museets arkiver inneholder alt som er kjent omkring den vellykkede gliderpilot); essayer, dokumenter, inklusive et fotoarkiv, etterligninger og modeller av alle kjente glidefly fra Lilienthal. Dessuten, brødrene Otto og Gustav Lilienthal var profilerte oppfinnere av dampmaskiner, leker, såvel som initiativtakere til mange sosiale og kulturelle prosjekter.
Kibergdalen
Kibergdalen er en 19 kilometer lang dal i Dronning Maud Land, beliggende mellom Sivorgfjella og Tottanfjella i Heimefrontfjella på Maudheimvidda.
Thebaiden (Statius)
Statius' kanoniske rangering
Thebaiden ble populær i Statius' eget liv og i henhold til epikkens siste vers. Romerske skolebarn pugget passasjer fra diktet selv før det var blitt skrevet ferdig. Statius var en personlig favoritt av keiseren, og undervisningssystemets bruk av hans dikt kan bli sett på som en konsekvens av hans forhold til keiseren, men diktet forble et populært latinsk dikt i mange påfølgende århundrer, noe som viser at de ikke bare hadde ekte litterære kvaliteter, men også at det hadde en vedvarende interesse.
Striasjon (geologi)
Striasjoner kan også være et vekstmønster eller en krystallform (habitus) som kommer frem på overflaten av visse mineraler. Svovelkis, feltspat, kvarts, turmalin og sinkblende er eksempler på mineraler som kan ha slike striasjoner.
Regjeringsdelegasjonen
12. mai 1945 ankom statsrådene Støstad og Hartmann Oslo, som delegasjonens første medlemmer. 14. mai ble Regjeringsdelegasjonen etablert med kronprinsen som midlertidig regent. 31. mai ankom resten av regjeringen, og 7. juni vendte kong Haakon 7. tilbake og overtok regentskapet.
Philiris
Utbredelse
De fleste av artene lever på Ny-Guinea, men gruppen har også spredt seg til omkringliggende områder i Australia og Sørøst-Asia.
Abu Dhabis Grand Prix 2010
Abu Dhabis Grand Prix 2011 var et Formel 1-løp som ble arrangert 14. november 2010 på Yas Marina Circuit i Abu Dhabi i De forente arabiske emirater. Det var det 19. og siste løpet i Formel 1-sesongen 2011. Løpet ble vunnet av Red Bull-føreren Sebastian Vettel, som startet fra pole position. Lewis Hamilton i McLaren kom på andreplass, mens hans teamkamerat Jenson Button tok den tredje pallplassen.
Kurdistans arbeiderparti
Kurdistans arbeiderparti – Partîya Karkerên Kurdîstan (PKK) er en militær og politisk organisasjon blant kurdere i Tyrkia med røtter i den marxist-leninistiske studentbevegelsen i Ankara i 1970-årene. Organisasjonen ble opprettet den 27. november 1978 under ledelse av Abdullah Öcalan (med kallenavnet Apo) i byen Diyarbakır.
Oppstart
I 1970-årene ble organisasjonens kjernegruppe grunnlagt. De besto hovedsakelig av studenter som var ledet av Abdullah Öcalan (kalt Apo) i Ankara. Gruppen satte fokuset sitt på den store kurdiske befolkningen i Sørøst-Tyrkia. 27. november 1978 forandret gruppen navnet sitt til Kurdistans arbeiderparti.
Mål
PKKs politikk og ambisjoner gikk opprinnelig ut på å løsrive de rundt 12-15 millioner kurderne fra Tyrkia og danne en egen uavhengig kurdisk stat. Organisasjonen har også ambisjoner om å bli den ledende organisasjonen i alle områder med kurdisk befolkning, og har til tider ligget i krig med andre kurdiske partier, i og utenfor Tyrkia. Fra omkring år 2000 har de omdefinert kravene til kun å gjelde regionalt selvstyre og anerkjennelse av kurdernes nasjonale rettigheter, men ideen om et selvstendig Kurdistan har neppe forsvunnet.
PKKs aktiviteter i Tyrkia
I 2007 ble det antatt at organisasjonen hadde flere leirer i fjellene på grensa mellom Tyrkia og Irak. I 1999 begynte organisasjonen å bruke improviserte sprenglegemer i stedet for å gå til direkte konfrontasjon. De områdene som gruppen opererer i er for det meste fjellrike og landlige områder eller  tette urbane områder. Fjellterrenget er en fordel for  PKKs geriljahær. De kan skjule seg i et stort nettverk av huler som gjør flyangrep lite effektive.
I tillegg til tap av sivile og militære menneskeliv har tyrkiske myndigheter estimert at kampen mot PKK har kostet Tyrkia hundrevis av milliærder av amerikanske dollar.
Aktivitet i utlandet
Ifølge Interpol var PKK og 178 kurdiske organisasjoner i Europa koblet til narkotikasmugling.
Norge
PKK-tilhengere har markert seg ved både lovlige og ulovlige demonstrasjoner i Norge, som i 2007 da 20-30 PKK-tilhengere møtte opp i Oslo med slagvåpen for å sabotere en lovlig demonstrasjon mot PKKs handlinger eller som i 1999 da Abdullah Öcalan ble fengslet.
Nick Park
Morph
I 1981 fikk Morph sin egen TV-serie: The Amazing Adventures of Morph. Denne serien ble sendt helt frem til 1983. Neste gang han dukket opp på TV-skjermen var i serien SMart, som han figurerte i fra 1994 til 2008. Han var også med i noen andre serier.
BAFTA
Han har dessuten mottatt fem BAFTA-priser, blant annet vant han en «BAFTA for Best Short Animation» for Den enes død, den andres brød (originaltittel: A Matter of Loaf and Death). Den kortfilmen var også det TV-programmet som fikk flest seere i Det forente kongerike i 2008. I 2000 hadde Parks helaftens spillefilm Chicken Run premiere. Den satte inntektsrekord for stop motion-animerte spillefilmer.
Lupebriller
Lupebriller er en forstørrende nærbrille og et optisk hjelpemiddel, men skiller seg fra lesebriller ved at det i brilleinnfatningen er innmontert et lupesystem i stedet for brilleglass. Fordelen med et lupesystem er at man får bedre kvalitet på bildet og derfor kan øke forstørrelsen. Noen lupesystemer gir også lenger leseavstand enn sterke brilleglass.
Vintereventyr (EP)
Vintereventyr er en musikk-EP med Arne Bendiksen, utgitt på etiketten Triola i 1959.
Curaçaos kvinnelandslag i fotball
Imidlertid har U20-landslaget spilt kvalifisering til den karibiske turneringen for kvinner, der de tapte alle tre kampene mot henholdsvis Jamaica U20 (0-8), Cuba (0-6) og Bermuda (0-3).
Orkanen Dean
Orkanen Dean var den fjerde navngitte stormen og den første orkanen i den atlantiske orkansesongen 2007, og også den mest intense siden orkanen Wilma i 2005.
Stormhistorie
Orkanen Dean ble dannet som en tropisk syklon sør for Kapp Verde 13. august 2007, og allerede 14. august utviklet den seg til en tropisk storm. Stormen fortsatte å øke i styrke over natten, og 16. august oppgraderte man den til den første orkanen i orkansesongen 2007.
Paris Metrolinje 10
Annet
Stasjonen Cluny la Sorbonne var stengt mellom 1939 og 1988. Den ble gjenåpnet for å gi overgangsmuligheter til forstadstogenes linje B og linje C.
Svend Cedergreen Bech
Svend Cedergreen Bech (født 6. januar 1920, død 13. april 2007) var en dansk forfatter, historiker og redaktør.
I 1982 mottok han Søren Gyldendal-prisen sammen med historikeren Erik Kjersgaard.
Callidiellum
Utseende
Middelsstore trebukker med litt flat kroppsform. Antennene er vanligvis kortere enn kroppen. Disse artene kan være ganske variable i fargen, kan være ensfarget brune, ensfarget mursteinsrøde, eller med rødt pronotum og svarte dekkvinger.
Adam Raga
Adam Raga (født 6. april 1982 i Ulldecona, Tarragona) er en spansk trialkjører. Raga kjører for TRS og ble innendørs verdensmester i 2003, 2004, 2005 og 2006 samt utendørs verdensmester i 2005 og 2006.
Wenche Tislevoll
Wenche Tislevoll (født 27. september 1964) er en norsk arkitekt og politiker for Høyre. Hun ble ordfører i Fitjar kommune i Hordaland i 2011. Hun ble gjenvalgt som ordfører i 2015.
Diderich von Cappelen
Næringsvirksomhet
Seierstad skriver i «Skiens historie» (side 486-487) at Diderich von Cappelen i 1789 "var Norges største reder og sageier. I Skien dominerte han nå fullstendig. Aldri har en enkelt Skiensborger sittet med så stor økonomisk makt" ..... Men skriver Seierstad, hans "herredømme var bygd på gudsfrykt og respekt for den menige mann. Det gagnet byen, og brakte trygghet og gode økonomiske kår til mangt et fattig hjem." Seierstad siterer den tilreisende Andreas Eckstorm som skrev at "denne mann holder en orden som man måtte ønske mangen stat, og som man nok mangesteds forgjeves vil søke".
Offentlige verv o.l.
Diderich von Cappelen var med i lignings- og brannutvalg, han var fattigforstander og borgerrepresentant. Han bidro til oppføring av Skien kirke (senere brent) og bevertet hele forsamlingen etter at kirken ble innviet i 1783.
Familie
Diderich von Cappelen hadde i første ekteskap ni barn og i annet ekteskap to barn, men flere av barna døde som små. Blant barna i 1. ekteskap var eidsvollsmannen Didrich von Cappelen, Skien, Peder Juel von Cappelen, Drammen, Dorothea von Cappelen (død 1834) gift 1. med Simon Jørgensen (Wesseltoft) og 2. med Fredrik Chr. Rehbinder, Skien, Ulrich Fredrich von Cappelen, Porsgrunn, Cathrine von Cappelen (død 1837), gift med statsråd Carsten Tank og Petronelle von Cappelen gift med Johan Ditlev Borthig, Risør.
Israel Jacobson
Karriere
Samson grunnla Samsonskolen i Wolfenbüttel, hvor bl.a. Leopold Zunz og Isaak Markus Jost var utdannet. Han reiste til Braunschweig, der han tjente en betydelig formue, og i 1801 åpnet han en skole i Seesen hvor 40 jødiske og 20 kristne barn fikk fri kost og fri undervisning sammen. Jacobsons skole ble fort berømt, og flere hundre elever fikk i årenes løp sin undervisning ved den. I de hundre årene skolen eksisterte hørte den til de fremste innen alle områder av sitt pedagogiske arbeid.
Kort etter grunnleggelsen av skolen fant Jacobson det nødvendig å gi ungdommene muligheten til dypere religiøse opplevelser. I 1810 bygget han en synagoge på skoleområdet, og utrustet den med et orgel, noe som innenfor jødedommen var nytt. Ved siden av hebraiske bønner innførte han også bønner og prekener på tysk. Etter opprettelsen av kongeriket Westfalen med Napoleons bror Jérôme som konge, ble Jacobson, som hadde slått seg ned i residensbyen Kassel, utnevnt til president for det jødiske konsistorium. I denne egenskap fortsatte han med øket kraft sine reformbestrebelser: Han åpnet et gudshus i Kassel med en ritus tilsvarende den i Seesen, og finansierte et seminar for utdannelse av jødiske lærere.
Etter at Napoleon ble styrtet i 1815 flyttet Jacobson til Berlin, og fortsatte der sitt reformarbeid. Han åpnet et bønnerom i sitt eget hus, hvor det ble holdt prekener av bl.a. Zunz og Berthold Auerbach. Den prøyssiske regjeringen, som ikke hadde glemt Jacobsons franske sympatier og dessuten fikk stadig flere klager fra ortodokse jøder på Jacobsons virksomhet, gav ikke tillatelse til videreføring av de reformerte gudstjenestene.
Norsk tid
Historie
Loven om norsk normaltid ble vedtatt i 1894 og avsluttet bruken av lokale tider til fordel for en nasjonal klokketid. Før dette hadde de lokale tidene variert med nesten to timer fra Norges østligste til vestligste punkt.
Aurora Floyd
Handling
Kort tid senere begynner John Mellish, en ung godseier i Feldon Park, å gi henne oppmerksomhet. Aurora samtykker i å bli hans kone, til farens store tilfredshet. Men etter at hun ankommer Feldon Hall som hans brud, har Mellish engasjert en ny trener for alle travhestene sine. Denne mannen gjenkjenner Aurora til sin forferdelse Conyers, hennes første ektemann. Hun innser straks at historien om hans død bare var oppspinn. Conyers utpresser henne, og forklarer at med mindre hun gir etter for kravene hans om penger og verdisaker, ville han få henne tiltalt for å drive bigami. Ettersom hun aldri hadde tatt ut skilsmisse fra Conyers før hans påståtte dødsfall, var de fremdeles gift når hun giftet seg med Mellsh.
Hannibal Lecter
Amerika
Lecter drepte minst ni personer før han ble arrestert av Will Graham. Kun tre av hans ofre overlevde, Will Graham inkludert. Et annet av ofrene var Mason Verger som har en viktig rolle i Hannibal. Bare to av hans ofre før hans fangenskap er kjent ved navn, Benjamin Raspail som dør og Verger som overlever. Verger er eier av et stort kjøttprodusentkonsern og en tidligere pasient av Lecter. Verger ble henvist av retten til Lecter etter at han ble dømt for seksuelt overgrep mot barn og for grov voldtekt av sin egen søster Margot Verger. Mason Verger inviterte Lecter til hans hjem i Owings Mills, Maryland hvorpå Lecter dopet ham ned og foreslo at Verger skulle skjære av sitt eget ansikt med biter av et knust speil. Og igjen etter Lecters forslag, fôrer han sitt ansikt til sine dobermann-hunder som også spiser hans nese. Lecter knakk så Vergers nakke og etterlot ham for å dø. Hundene ble senere drept og pumpet for å gjenfinne deler av Vergers ansikt. Hans ansikt ble sterkt deformert og han kunne ikke leve uten hjelp fra maskiner som holdt ham i live.
Raspails rolle i filmene er inkonsekvent. I filmversjonen av Nattsvermeren sier Lecter at Jame Gumb drepte Raspail, men i filmversjonen av Hannibal sier Clarice Starling at han ble drept av Lecter. Romanene nevner også et par små detaljer om Lecters andre ofre. En som overlevde ble innlagt ved en privatklinikk i Denver, Colorado. Andre som blir nevnt er en jeger, en folketeller som Lecter spiser leveren til med «åkerbønner og en stor Amarone» (i filmversjonen «en fin Chianti»). Det nevnes også at han drepte en Princeton-student. FBI forsøkte å gi Lecter sannhetsserum, men han gav dem bare en oppskrift på en potetdipp.
FBI
Jakten på Buffalo Bill ble intensivert da han kidnappet Catherine Martin, datter av senator Ruth Martin. Lecter fortalte Chilton at han ville fortelle navnet på Buffalo Bill, men kun personlig til senatoren. Han ble da fløyet til Memphis, Tennessee for å møte Senator Martin der han ble holdt i Shelby County Courthouse. Da han snakket med Senator Martin ga ham henne et falskt navn på Buffalo Bill, «William Rubin» eller «Billy Rubin». (Bilirubin er et fargestoff som finnes i avføring og har samme farge som Chiltons hår. I filmversjonen er navnet byttet til «Louis Friend», et anagram for «iron sulfide», også kjent som «narregull».)
Ofre
På slutten av Hannibal vet FBI om 16 av de personene Lecter har drept. Det som er kjent er at han har minst drept 27 mennesker. Romanene etterlater usikkerhet om FBI vet at Lecter drepte Krendler eller ikke. I begynnelsen av Hannibal antydes det sterkt at Lecter drepte den forrige kuratoren på museet i Firenze. I både Nattsvermeren og Hannibal kommer det frem sterke indikasjoner på at Lecter drepte Chilton etter sin rømning. Lecter drepte totalt åtte mennesker i Europa før han returnerte til USA. Han drepte ni stykker da han bodde i Baltimore-området, to andre overlevde, inkludert Mason Verger. Lecter forsøkte også å drepe Will Graham, men også han overlevde.
Kjennetegn og evner
Lecters venstre hånd har den ekstremt sjeldne deformasjonen polydaktyli, der han har en perfekt formet ekstra finger. Denne fingeren fikk han fjernet på et tidspunkt etter han rømte, da det var en stor risiko for at han kunne gjenkjennes grunnet den. Denne deformasjonen nevnes ikke i Hannibal Rising eller i noen av filmene til tross for at den spiller en rolle i hans rømning fra politiet.
Lecter blir beskrevet som en superb kunstner og hans nøyaktige gjengivelser av den menneskelige anatomien var en viktig faktor i hans søknad på Johns Hopkins. Han er også en utmerket kirurg og psykiater. Han er også en briljant pianist og fekter. Hans morsmål er litauisk, og han snakker også flytende italiensk, tysk, russisk, polsk, engelsk og fransk. Han kan også gjøre seg forstått på japansk.
Psykologisk tilstand
Lecter blir flere ganger beskrevet som «en ren sosiopat». Men i henhold til Diagnostic and Statistical Manual of Mental Disorders viser Lecter kun to av tre symptomer som må oppfylles for å fylle rollen som sosiopat. Harris skriver også i Den røde drage at Lecter ikke passer inn i noen psykologisk profil, og leger som undersøkte Lecter under hans fengselsopphold beskrev hans hjernebølger som unormale, og viste aktiviteter som de ikke hadde sett før. I samme bok sier også Will Graham at Lecter viste de tidligste symptomene på sosiopati, nemlig sadisme mot dyr, men dette har aldri blitt omtalt ellers i noen av bøkene. Tvert imot viser Lecter hengivenhet for hesten sin og svanene som bodde ved slottet i Litauen som beskrevet i Hannibal Rising.